ŠIAULIŲ MIESTO SAVIVALDYBĖS MERAS

POTVARKIS

DĖL MAKSIMALIŲ ASIGNAVIMŲ, PLANUOJAMŲ SKIRTI IŠ ŠIAULIŲ MIESTO SAVIVALDYBĖS BIUDŽETO FUTBOLO IR KREPŠINIO SPORTO ŠAKOS PLĖTROS ŠIAULIŲ MIESTE PROGRAMŲ VYKDYTOJAMS, APSKAIČIAVIMO 2024 METAIS TVARKOS APRAŠO PATVIRTINIMO

2023 m. spalio 3 d. Nr. M-946

Šiauliai

Vadovaudamasis Lietuvos Respublikos vietos savivaldos įstatymo 3 straipsnio 3 dalimi, 27 straipsnio 2 dalies 1 ir 3 punktais, įgyvendindamas Šiaulių miesto savivaldybės tarybos 2023 m. kovo 30 d. sprendimą Nr. T-139 „Dėl Šiaulių miesto savivaldybės tarybos 2021 m. spalio 14 d. sprendimo Nr. T-405 „Dėl Futbolo sporto šakos plėtros Šiaulių mieste programos patvirtinimo“ pakeitimo“ ir Šiaulių miesto savivaldybės tarybos 2023 m. kovo 30 d. sprendimą Nr. T-140 „Dėl 2021 m. spalio 14 d. Šiaulių miesto savivaldybės tarybos sprendimo Nr. T-406 „Dėl Krepšinio sporto šakos plėtros Šiaulių mieste programos patvirtinimo“ pakeitimo“:

1. T v i r t i n u Maksimalių asignavimų, planuojamų skirti iš Šiaulių miesto savivaldybės biudžeto Futbolo ir Krepšinio sporto šakos plėtros Šiaulių mieste programų vykdytojams, apskaičiavimo 2024 metais tvarkos aprašą (pridedama).

2. P r i p a ž į s t u netekusiu galios Šiaulių miesto savivaldybės administracijos direktoriaus 2022 m. rugsėjo 29 d. įsakymą Nr. A-1705 „Dėl Maksimalių asignavimų, planuojamų skirti iš Šiaulių miesto savivaldybės biudžeto Futbolo ir Krepšinio sporto šakos plėtros Šiaulių mieste programų vykdytojams, apskaičiavimo 2023 metais tvarkos aprašo patvirtinimo“ su visais papildymais ir pakeitimais.

3. N u s t a t a u, kad šio potvarkio 2 punktas įsigalioja 2024 m. sausio 1 dieną.

Savivaldybės meras	Artūras Visockas

PATVIRTINTA

Šiaulių miesto savivaldybės mero

2023 m. spalio 3 d. potvarkiu Nr. M-946

MAKSIMALIŲ ASIGNAVIMŲ, PLANUOJAMŲ SKIRTI IŠ ŠIAULIŲ MIESTO SAVIVALDYBĖS BIUDŽETO FUTBOLO IR KREPŠINIO SPORTO ŠAKOS PLĖTROS ŠIAULIŲ MIESTE PROGRAMŲ VYKDYTOJAMS, APSKAIČIAVIMO 2024 METAIS TVARKOS APRAŠAS

I SKYRIUS

BENDROSIOS NUOSTATOS

1. Maksimalių asignavimų, planuojamų skirti iš Šiaulių miesto savivaldybės biudžeto (toliau – Lėšos) Futbolo ir Krepšinio sporto šakos plėtros Šiaulių mieste programų (toliau – Programos) vykdytojams, apskaičiavimo 2024 metais tvarkos aprašas (toliau – Aprašas) reglamentuoja lėšų 2024 metams apskaičiavimą Futbolo sporto šakos plėtros Šiaulių mieste programai (toliau – Futbolo programa) ir Krepšinio sporto šakos plėtros Šiaulių mieste programai (toliau – Krepšinio programa) įgyvendinti.

2. Lėšos apskaičiuojamos atsižvelgiant į nustatytą sąlyginį personalo pareigybių rodiklį, sąlyginį vidutinį personalo pareigybės pareiginės algos koeficientą, sąlyginį prekių ir paslaugų įsigijimo išlaidų koeficientą.

3. Lėšos gali būti naudojamos personalo darbo užmokesčiui, socialinio draudimo įmokoms, prekių ir paslaugų naudojimo, materialiojo ir nematerialiojo turto įsigijimo išlaidoms.

II SKYRIUS

LĖŠŲ APSKAIČIAVIMAS

4. Lėšos, tenkančios Programoms įgyvendinti, apskaičiuojamos pagal formules taikant Aprašo 1 priede nustatytus rodiklius:

L = (((K1 x P1) + (K2 x P2) + (K3 x P3) + (K4 x P4) + (K5 x P5)) x BD x 12 mėn.) + SD + Pkkd + KTrm + Lnš

SD = (((K1 x P1 ) + (K2 x P2) + (K3 x P3) + (K4 x P4) + (K5 x P5)) x BD x 12 mėn.) x 1,77 proc.

Pkkd = ((((K2 x P2) + (K3 x P3) + (K5 x P5)) x BD x 12 mėn.) + SD) x 5 proc.

KTrm = BD x 15 proc. x RM.

5. Formulėse naudojamų sutrumpinimų reikšmės:

L – 2024 m. Programoms apskaičiuota Lėšų suma ir sportininkų rengimo lėšų suma tūkst. Eur per metus;

Lnš – ugdymo lėšų suma. Ugdymo lėšos apskaičiuojamos vadovaujantis Ugdymo lėšų, planuojamų skirti iš savivaldybės biudžeto neformaliojo švietimo ir sporto įstaigoms, apskaičiavimo ir naudojimo tvarkos aprašu;

K1 – įstaigos vadovui dalininkų nustatytas pareiginės algos koeficientas (vadovaujantis 2010 m. gegužės 26 d. Lietuvos Respublikos Vyriausybė nutarimu Nr. 598 „Dėl viešųjų įstaigų, kurių savininkė yra valstybė arba kai valstybė turi daugumą balsų visuotiniame dalininkų susirinkime, vadovų darbo apmokėjimo“);

K2 – Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 9 straipsnio (toliau tekste – Įstatymo) ir Įstatymo 1 – 3 prieduose nurodytų A ir B lygio pareigybių sąlyginis vidutinis pareiginės algos koeficientas;

K3 – Įstatymo 4 priede nurodytų C lygio pareigybių sąlyginis vidutinis pareiginės algos koeficientas;

K4 – MMA pareigybių sąlyginis vidutinis pareiginės algos koeficientas;

K5 – kintamasis pareigybių sąlyginis vidutinis pareiginės algos koeficientas;

P – sąlyginis pastovusis ir kintamasis pareigybių rodiklis iš viso;

P1 – sąlyginis pastovusis direktoriaus pareigybės rodiklis;

P2 – sąlyginis pastovusis A ir B lygio pareigybių rodiklis;

P3 – sąlyginis pastovusis C lygio pareigybių rodiklis;

P4 – sąlyginis pastovusis MMA pareigybių rodiklis;

P5 – sąlyginis kintamasis pareigybių rodiklis;

SD – socialinio draudimo įmokų dydis, kuris lygus 1,77 proc.;

Pkkd – sąlyginė pareiginės algos kintamoji dalis, kuri lygi 5 proc.;

BD – pareiginės algos bazinis dydis, kuris lygus 186 Eur;

KTrm – sąlyginis prekių ir paslaugų įsigijimo išlaidų koeficientas, priklausantis nuo mokinių skaičiaus, kuris lygus 15 proc.;

RM – sportininkų skaičius, užfiksuotas mokinių registre spalio 1 d.

6. Lėšos Šiaulių miesto savivaldybei atstovaujančiai komandai, dalyvaujančiai Lietuvos futbolo federacijos A, I ir II lygos varžybose, apskaičiuojamos atsižvelgiant į pateiktą išlaidų sąmatą, bet ne daugiau 70 proc.

7. Lėšos Šiaulių miesto savivaldybei atstovaujančiai komandai, dalyvaujančiai Lietuvos Regionų lygos varžybose, apskaičiuojamos atsižvelgiant į pateiktą išlaidų sąmatą, bet ne daugiau 70 proc.

8. Papildomos lėšos nuomai už sporto salių / stadionų (toliau – sporto bazė), naudojimą skiriamos:

8.1. pagal faktiškas naudojimosi bendrojo ugdymo mokyklų sporto bazėmis valandas, vadovaujantis Šiaulių miesto savivaldybės tarybos 2018 m. liepos 5 d. sprendimu Nr. T-248 „Dėl Šiaulių miesto savivaldybės švietimo, kultūros ir sporto biudžetinių ir viešųjų įstaigų, kurių savininkė yra Šiaulių miesto savivaldybė, teikiamų atlygintinų paslaugų kainos dydžio nustatymo metodikos patvirtinimo“;

8.2. pagal faktiškas naudojimosi kitų įstaigų sporto bazėmis valandas, atsižvelgiant į sportininkų rengimo planą (įkainis už valandą ne didesnis kaip 6 Eur);

9. Lėšos šildymo, elektros energijos, vandentiekio ir kanalizacijos išlaidoms apmokėti skiriamos pagal 2022-09-01 – 2023-08-31 laikotarpį faktiškai sunaudotą jų kiekį (kWh, m3, t) padaugintą iš paslaugos kainos. Jei Programos vykdytojas 2022-09-01 – 2023-08-31 laikotarpiu neturi šildymo, elektros energijos, vandentiekio ir kanalizacijos faktiškai sunaudoto kiekio, tuo atveju lėšų poreikis 2024 metams apskaičiuojamas pagal turimo laikotarpio sunaudotą kiekio vidurkį.

Programų vykdytojams, kurie yra sudarę ilgalaikio materialiojo turto nuomos sutartis ir neturi apskaitos prietaisų (skaitiklių) pagal kurių rodmenis apskaičiuojamas sunaudotas komunalinių paslaugų kiekis, lėšos šildymo, elektros energijos, vandentiekio ir kanalizacijos išlaidoms apmokėti skiriamos pagal 2022-09-01 – 2023-08-31 laikotarpio faktiškai patirtas išlaidas.

Apskaičiuodamos lėšų poreikį įstaigos naudoja UAB „Šiaulių vandenys“ 2023 m. vasario 1 d. patvirtintą paslaugos kainą 4,114 Eur/m3 (su PVM), AB „Šiaulių energija“ prognozuojamą paslaugos kainą 0,075 Eur/kWh (be PVM) ir taikomą 9 proc. arba 21 proc. PVM, kitų tiekėjų paslaugos kainą, kuri apskaičiuojama taip: 2023 m. rugpjūčio 31 d. išrašytų sąskaitų – faktūrų suma su PVM dalijama iš 2023 m. rugpjūčio mėnesį sunaudoto paslaugos kiekio.

Einamaisiais metais daugiau kaip 20 proc. padidėjus kainoms, šildymo, elektros energijos, vandentiekio ir kanalizacijos išlaidoms apmokėti, jos gali būti perskaičiuojamos: skirtumą nuo einamaisiais metais apskaičiuotų lėšų, šildymo, elektros energijos, vandentiekio ir kanalizacijos išlaidų ir minėtų mokesčių padidėjimo dauginant iš 0,8 koeficiento.

Programų vykdytojas iš įstaigos pajamų lėšų, išskyrus maitinimo išlaidoms skiriamus asignavimus, komunalinių paslaugų įsigijimo išlaidoms turi skirti ne mažiau kaip 10 procentų gaunamų pajamų.

10. Programos vykdytojams, kurie gauna lėšas už komunalines paslaugas iš trečiųjų asmenų, ta dalimi mažinasi apskaičiuotų komunalinių paslaugų išlaidų poreikį.

11. Papildomos lėšos skiriamos pagal poreikį;

11.1.	Programos vykdytojams, kurie yra sudarę ilgalaikio materialiojo turto nuomos sutartis, nuompinigiams mokėti už turto nuomą;

11.2. Programos vykdytojams, kurių prašymams dėl papildomų lėšų skyrimo pritarė Strateginio planavimo grupė.

12. Futbolo programos ir Krepšinio programos vykdytojas turi teisę, atsižvelgdamas į teisės aktų reikalavimus, pagal poreikį nustatyti personalo, išlaikomo iš Lėšų, pareigybių skaičių, pareiginės algos koeficientą, Lėšų dalį prekėms ir paslaugoms įsigyti, užtikrindamas kokybišką viešųjų paslaugų teikimą ir įstaigos veiklą.

III SKYRIUS

BAIGIAMOSIOS NUOSTATOS

13. Lėšos, dėl pasikeitusio sportininkų skaičiaus, neperskaičiuojamos.

14. Tai, kas nereglamentuota šiame Apraše, sprendžiama taip, kaip numatyta Lietuvos Respublikos teisės aktuose.

15. Šis Aprašas keičiamas, naikinamas ar stabdomas jo galiojimas Šiaulių miesto savivaldybės mero potvarkiu.

_______________________